 

**MUNICIPIUL CRAIOVA**

**PRIMĂRIA MUNICIPIULUI CRAIOVA**

**Str. A.I. Cuza, Nr. 7 Tel.: 40251/416235**

**Craiova, 200585 Fax: 40251/411561**

**consiliulocal@primariacraiova.ro**

**www.primariacraiova.ro**

Direcţia Servicii Publice

Nr. 29818 / .2017

APROBAT,

Pt. PRIMAR,

VICEPRIMAR

MIHAIL GENOIU

**RAPORT**

**privind aprobarea Regulamentului privind pocedura de ridicare, transport și depozitare a vehiculelor staționate şi parcate neregulamentar pe domeniul public sau privat al municipiului Craiova**

În conformitate cu art. 23, alin 1 lit.c din Anexa nr. 1, parte integrantă a Hotărârii Guvernului nr. 955/2004 pentru aprobarea reglementărilor-cadru de aplicare a Ordonanței Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local, autoritățile publice locale vor asigura administrarea drumurilor orășenești și comunale.

Având în vedere dispozițiile art. 23, alin 2, lit.a, b, c din Anexa 1, din Hotărârea Guvernului nr. 955/2004 pentru aprobarea reglementărilor-cadru de aplicare a Ordonanței Guvernului nr. 71/2002 pentru organizarea și funcționarea serviciilor publice de administrare a domeniului public și privat de interes local, autoritățile administrației publice locale au obligația de a administra și întreține drumurile și străzile pentru a satisface interesul general de transport în vederea asigurării:

1. Creșterea capacității de preluare a traficului;
2. Îmbunătățirea condițiilor de deplasare pentru vehicule;
3. Creșterea gradului de siguranță a participanților la trafic pe drumurile publice

Hotărârea Guvernului nr. 965/2016 cuprinde instituirea unor reguli privind ridicarea vehiculelor, rezolvand așadar problemele create de vidul procedural al aplicării măsurii tehnico-administrative, dat fiind faptul ca legea dispunea ridicarea numai a vehiculelor stationate neregulamentar, astfel incat prin sintagma, masura se dispune în una din situatiile prevazute la art. 143 din Regulament de aplicare a Ordonanţei de urgenţă a Guvernului nr. 195/2002 privind circulaţia pe drumurile publice, aceasta este menita să stabilească aria de intindere a agentului constatator, respectiv:

a) în toate cazurile în care este interzisă oprirea voluntară;

b) în zona de acţiune a indicatorului cu semnificaţia "Staţionarea interzisă" şi a marcajului cu semnificaţia de interzicere a staţionării;

c) pe drumurile publice cu o lăţime mai mică de 6 m;

d) în dreptul căilor de acces care deservesc proprietăţile alăturate drumurilor publice;

e) în pante şi în rampe;

f) în locul unde este instalat indicatorul cu semnificaţia "Staţionare alternantă", în altă zi sau perioadă decât cea permisă, ori indicatorul cu semnificaţia "Zona de staţionare cu durata limitată" peste durata stabilită.

Ridicarea vehiculului reprezintă măsura tehnico-administrativă pe care agenții constatatori din partea Politiei Municipiului Craiova – Biroul Rutier sau din partea Poliţiei Locale a Municipiului Craiova – Serviciul Circulație o pot dispune prin dispozitie de ridicare.

Dispoziţia de ridicare se dispune, în scris și se încheie în 3 exemplare, cu următoarea destinaţie: primul exemplar pentru emitent, al doilea exemplar pentru administratorul drumului public sau, după caz, pentru operatorul desemnat de către administraţia publică locală, iar al treilea exemplar pentru persoana care solicită restituirea vehiculului.

Ordonanța de urgență a Guvernului nr. 195/2002 stabilește că „ridicarea şi depozitarea vehiculelor în locuri special amenajate se realizează de către administraţiile publice locale sau de către administratorul drumului public”.

Ridicarea vehiculelor constituie serviciu public şi se realizează, pe durata a 24 de ore, de către operatorul desemnat de către autoritatea locală.

Ridicarea vehiculelor este utilă și deservește interesul public în măsura în care prin aplicarea sa se urmărește:

* fluidizarea traficului rutier,
* descongestionarea drumurilor publice,
* asigurarea fluenței circulației în condiții de siguranță rutieră,
* optimizarea transportului în comun și protejarea pietonilor pe trotuare,
* respectarea regulilor de circulație impuse de actele normative ce privesc circulația pe drumurile publice și altor norme impuse prin hotărâri ale administrației publice locale pentru domeniul public și are ca scop respectarea dreptului la libera circulație a persoanelor,
* facilitarea accesului la obiectivele de interes public, județene și municipale,
* protejarea spațiilor verzi.

În acest context, ținând seama și de limitările prevăzute de lege în privința condițiilor de aplicare a măsurii tehnico-administrative, prin H.G. nr. 965/2016 se propune stabilirea unui set de reguli procedurale care să descurajeze apariția unor practici abuzive și deturnarea scopului măsurii într-unul comercial.

Ca urmare, autoritatile publice locale vor prevede explicit printr-un Regulamentul faptul că cele trei etape: ridicarea, transportul și depozitarea, reprezintă operațiuni ale măsurii tehnico-administrative și că aplicarea lor este supusă unor reguli:

- transportarea la locul de depozitare se poate face numai cu vehicule specializate, care asigură preluarea în totalitate a vehiculului transportat pe caroseria vehiculului transportor;

- încetarea operațiunilor, dacă la vehicul se prezintă conducătorul auto, înainte de inițierea transportului către locul de depozitare; regula se circumscrie scopului urmărit de legiuitor, și anume îndepărtarea obstacolului de pe carosabil, și devine aplicabilă cu condiția plății contravalorii operațiunii de ridicare; aceasta constituie totodată și o garanție că nu vor exista situații abuzive, de solicitare a suportării unor cheltuieli care nu au fost efectuate (cele aferente transportului și depozitării vehiculului);

- depozitarea vehiculelor ridicate se va face numai în spaţii corespunzătoare, special amenajate de către administratorul drumului public;

- stabilirea responsabilităților administratorului pentru perioada cât vehiculul se află în custodia sa (privind paza și integritatea bunului).

Așa cum dispune legea, cheltuielile aferente operațiunilor „se suportă de către deţinător”, care va putea pretinde restituirea vehiculului dacă face dovada achitării tarifului aferent operațiunii/operațiunilor efectuate, în baza documentelor care atestă proprietatea ori deținerea legală a acestuia.

Din toate aceste motive, considerăm necesară și oportună stabilirea unui Regulament privind pocedura de ridicare, transport și depozitare a vehiculelor staționate şi parcate neregulamentar pe domeniul public sau privat al municipiului Craiova, în conformitate cu prevederile art. 2 lit. e și art. 27 din Ordonața Guvernului nr.71/2002 privind oraganizarea și funcționarea serviciilor publice de administrare a domeniului public de interes local, Hotărârea Guvernului nr. 955/2004 pentru aprobarea reglementărilor-cadru de aplicare a Ordonanței Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local, Hotărârea nr. 965/2016 pentru modificarea şi completarea Regulamentului de aplicare a Ordonanţei de urgenţă a Guvernului nr. 195/2002 privind circulaţia pe drumurile publice, aprobat prin Hotărârea Guvernului nr. 1.391/2006, Ordonanța Guvernului nr. 195/2002 privind circulația pe drumurile publice, modificată și completată, Legea nr. 155/2010 republicată a Poliţiei Locale, Ordonanța Guvernului nr. 2/2001, privind regimul juridic al contravenţiilor, Hotărârea Guvernului nr. 1332/2010, privind aprobarea Regulamentului-cadru de organizare și funcționare a poliției locale.

În temeiul prevederilor art. 36 alin. (1), alin. (2) lit. “a”, “c” şi „d”, alin. (9) şi art. 45 alin. (3) din Legea nr. 215/2001, privind administraţia publică locală, republicată, cu modificările şi completările ulterioare, fiind îndeplinite condițiile de legalitate și oportunitate, supunem spre aprobare Consiliului Local al municipiului Craiova, următoarele:

* Aprobarea Regulamentului privind pocedura de ridicare, transport și depozitare a vehiculelor staționate şi parcate neregulamentar pe domeniul public sau privat al municipiului Craiova.

**Director Executiv,**

**Direcţia Servicii Publice**

Delia Ciucă

**Şef Serviciu,**

Claudiu Iancu

**Vizat pentru legalitate,**

Nicoleta Bedelici